Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 163/13/5505	Liptovský Mikuláš, 9.7.2013
EEČ : 2-39-294-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučená
Hoci bola rozsudkom Okresného súdu v Liptovskom Mikuláši pod sp. zn. 10P/131/2009-33 zo dňa 29. 7. 2009, ktorý nadobudol právoplatnosť a vykonateľnosť dňa 3. 9. 2009, zaviazaná platiť minimálne mesačné výživné na svoju dcéru XXXXX, nar. 13. 4. 2008, bytom XXXXX č. 261, určeným podľa § 62 ods. 3 zák. č. 36/2005 Z. z. o rodine v znení neskorších predpisov, 30% zo sumy životného minima na nezaopatrené neplnoleté dieťa podľa § 2 písm. c/ zák. č. 601/2003 Z. z. o životnom minime v znení neskorších predpisov, sumu 26,646 € mesačne, vždy do každého 15. dňa toho ktorého mesiaca vopred k rukám otca maloletej XXXXX, nar. 30. 10. 1989, trvale bytom XXXXX č. 261, ktorému bola maloletá zverená do starostlivosti, od decembra 2012 do februára 2013  si túto povinnosť riadne neplnila, čím za uvedené obdobie dlhovala na výživnom sumu 79,938 €,

lebo zanikla trestnosť činu

Odôvodnenie:
	Poverený príslušník Obvodného oddelenia PZ v Liptovskom Hrádku uznesením ORP-218/LH-LM-2013 dňa 27. 2. 2013 začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona pre skutok, že hoci bola rozsudkom Okresného súdu v Liptovskom Mikuláši pod sp. zn. 10P/131/2009-33 zo dňa 29. 7. 2009, ktorý nadobudol právoplatnosť a vykonateľnosť dňa 3. 9. 2009, zaviazaná platiť minimálne mesačné výživné na svoju dcéru XXXXX, nar. 13. 4. 2008, bytom XXXXX č. 261, určeným podľa § 62 ods. 3 zák. č. 36/2005 Z. z. o rodine v znení neskorších predpisov, 30% zo sumy životného minima na nezaopatrené neplnoleté dieťa podľa § 2 písm. c/ zák. č. 601/2003 Z. z. o životnom minime v znení neskorších predpisov, sumu 26,646 € mesačne, vždy do každého 15. dňa toho ktorého mesiaca vopred k rukám otca maloletej XXXXX, nar. 30. 10. 1989, trvale bytom XXXXX č. 261, ktorému bola maloletá zverená do starostlivosti, od 1. 11. 2012 si túto povinnosť riadne neplnila v stanovenej výške, pričom v mesiaci november 2012 zaplatila výživné vo výške 13,292 € a v mesiacoch december 2012, január 2013 a február 2013 nezaplatila výživné vôbec, čím za uvedené obdobie dlhovala na výživnom sumu 93,23 €.
	Obvinená XXXXX sa ku skutku, ktorý sa jej kladie za vinu v celom rozsahu doznala a uviedla, že je ochotná svoj dlh, ktorý predstavuje sumu 119,88 € ku dňu výsluchu 19. 3. 2013 uhradiť, o čom pošle poverenému príslušníkovi PZ poštovú poukážku o uhradení výživného.
	V priebehu vyšetrovania bolo zistené, že obvinená XXXXX zaplatila v mesiaci október 2012 poštovou poukážkou sumu 30,- €, v mesiaci november 2012 sumu 40,- €, v mesiaci marec 2013 poštovou poukážkou sumu 100,- € a v mesiaci jún 2013 poštovou poukážkou sumu 70,- €, teda zaplatila dlžné výživné za obdobie od októbra 2012 do júna 2013 v celkovej výške 240,- €, pričom podľa rozsudku Okresného súdu v Liptovskom Mikuláši sp. zn. 10P/131/2009 bola zaviazaná platiť výživné mesačne 26,646,- €, čo predstavuje za mesiace október 2012 až jún 2013 celkovú sumu 239,814 €, teda obvinená XXXXX zaplatila výživné za obdobie október 2012 až jún 2013 v plnej výške. 
	Vo veci bol vypočutý aj poškodený XXXXX, ktorý potvrdil uvedené skutočnosti s tým, že potvrdil aj to, že maloleté dieťa núdzou netrpelo.
	Prečinu zanedbania povinnej výživy podľa § 207 ods. 1 Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.
	Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Vykonanými dôkazmi bolo preukázané, že obvinená XXXXX od októbra 2012 do júna 2013 mala na výživnom uhradiť 239/814 €, pričom uhradila 240,- € za uvedené obdobie a keďže neplatenie výživného nemalo na jej dieťa trvalo nepriaznivé následky, rozhodol som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Stupka
prokurátor